CELEX: 32007R1143
Language: el
Date: 2007-10-01 00:00:00
Title: Κανονισμός (ΕΚ) αριθ. 1143/2007 της Επιτροπής, της 1ης Οκτωβρίου 2007 , για την τροποποίηση του κανονισμού (ΕΚ) αριθ. 256/2002 όσον αφορά την έγκριση της πρόσθετης ύλης ζωοτροφών Bacillus cereus var. toyoi, η οποία ανήκει στην ομάδα των μικροοργανισμών (Κείμενο που παρουσιάζει ενδιαφέρον για τον ΕΟΧ)

2.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 256/23
            
         
      ΚΑΝΟΝΙΣΜΌΣ (ΕΚ) αριθ. 1143/2007 ΤΗΣ ΕΠΙΤΡΟΠΉΣ
   
   της 1ης Οκτωβρίου 2007
   για την τροποποίηση του κανονισμού (ΕΚ) αριθ. 256/2002 όσον αφορά την έγκριση της πρόσθετης ύλης ζωοτροφών Bacillus cereus var. toyoi, η οποία ανήκει στην ομάδα των μικροοργανισμών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της άδειας αυτής.
            
         
               (2)
            
            
               Η πρόσθετη ύλη Bacillus cereus var. toyoi (NCIMB 40112/CNCM I-1012), η οποία ανήκει στην ομάδα των μικροοργανισμών, εγκρίθηκε σύμφωνα με την οδηγία 70/524/ΕΟΚ του Συμβουλίου (2), συγκεκριμένα με τον κανονισμό (ΕΚ) αριθ. 256/2002 της Επιτροπής (3), χωρίς χρονικό περιορισμό όσον αφορά τη χρήση της σε χοιρίδια, έως δύο μηνών, και σε χοιρομητέρες, από 1 εβδομάδα πριν από τον τοκετό έως τον απογαλακτισμό. Η εν λόγω πρόσθετη ύλη προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υπάρχον προϊόν, σύμφωνα με το άρθρο 10 του κανονισμού (ΕΚ) αριθ. 1831/2003.
            
         
               (3)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση για τροποποίηση της άδειας κυκλοφορίας του εν λόγω παρασκευάσματος, προκειμένου να επιτραπεί η χρήση του σε ζωοτροφές χοιρομητέρων από τη σπερματέγχυση έως τον απογαλακτισμό. Η εν λόγω αίτηση συνοδευόταν από τα απαιτούμενα στοιχεία και έγγραφα, σύμφωνα με το άρθρο 7 παράγραφος 3 του εν λόγω κανονισμού.
            
         
               (4)
            
            
               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στη γνωμοδότηση της 7ης Μαρτίου 2007, στο συμπέρασμα ότι το παρασκεύασμα Bacillus cereus var. toyoi (NCIMB 40112/CNCM I-1012) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον (4). Επιπλέον, κατέληξε στο συμπέρασμα ότι το εν λόγω παρασκεύασμα δεν παρουσιάζει κανέναν άλλο κίνδυνο ο οποίος, σύμφωνα με το άρθρο 5 παράγραφος 2 του κανονισμού (ΕΚ) αριθ. 1831/2003, θα συνεπαγόταν άρνηση της έγκρισης. Η Αρχή δεν θεωρεί ότι υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Στο πλαίσιο αυτό επαληθεύθηκε επίσης η έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς, το οποίο καθορίστηκε με τον κανονισμό (ΕΚ) αριθ. 1831/2003.
            
         
               (5)
            
            
               Από την αξιολόγηση του εν λόγω παρασκευάσματος προκύπτει ότι ικανοποιούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (6)
            
            
               Ως εκ τούτου, κρίνεται σκόπιμο να τροποποιηθεί ο κανονισμός (ΕΚ) αριθ. 256/2002 αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙΙ του κανονισμού (ΕΚ) αριθ. 256/2002 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Οκτωβρίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 268 της 18.10.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 378/2005 της Επιτροπής (ΕΕ L 59 της 5.3.2005, σ. 8).
   
      (2)  ΕΕ L 270 της 14.12.1970, σ. 1. Οδηγία η οποία καταργήθηκε με τον κανονισμό (ΕΚ) αριθ. 1831/2003.
   
      (3)  ΕΕ L 41 της 13.2.2002, σ. 6.
   
      (4)  Γνώμη της επιστημονικής ομάδας για τις πρόσθετες ύλες και τα προϊόντα ή ουσίες που χρησιμοποιούνται στις ζωοτροφές σχετικά με την ασφάλεια και την αποτελεσματικότητα του προϊόντος Toyocerin (Bacillus cereus var. Toyoi) ως πρόσθετης ύλης ζωοτροφών για χοιρομητέρες, σύμφωνα με τον κανονισμό (ΕΚ) αριθ. 1831/2003. Εκδόθηκε στις 7 Μαρτίου 2007 στο EFSA Journal (2007) 458, 1-9.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            Μικροοργανισμοί
            
                        Αριθ. ΕΚ
                     
                     
                        Πρόσθετη ύλη
                     
                     
                        Χημικός τύπος, περιγραφή
                     
                     
                        Είδος ή κατηγορία ζώων
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Άλλες διατάξεις
                     
                     
                        Λήξη της περιόδου έγκρισης
                     
                  
                        Μονάδες δραστικότητας (CFU)/kg πλήρους ζωοτροφής
                     
                  
                        Μικροοργανισμοί
                     
                  
                        E 1701
                     
                     
                        Bacillus cereus var. toyoi
                        NCIMB 40112/CNCM I-1012
                     
                     
                        Παρασκεύασμα του Bacillus cereus var. toyoi που περιέχει τουλάχιστον 1 × 1010 CFU/g πρόσθετης ύλης
                     
                     
                        Χοιρίδια
                     
                     
                        2 μηνών
                     
                     
                        1 × 109
                        
                     
                     
                        1 × 109
                        
                     
                     
                        Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα στην κοκκοποίηση
                     
                     
                        Χωρίς χρονικό περιορισμό
                     
                  
                        Χοιρομητέρες
                     
                     
                        Από τη σπερματέγχυση έως τον απογαλακτισμό
                     
                     
                        0,5 × 109
                        
                     
                     
                        2 × 109
                        
                     
                     
                        Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα στην κοκκοποίηση
                     
                     
                        Χωρίς χρονικό περιορισμό»